ချားလ်စ် ဒီဂေါလ်

ချားလ်စ် အန်ဒရေ ဂျိုးဇက် မာရီ ဒီဂေါလ် (၂၂ နိုဝင်ဘာ ၁၈၉၀ – ၉ နိုဝင်ဘာ ၁၉၇၀) ဒုတိယကမ္ဘာစစ်အတွင်း လွတ်လပ်သောပြင်သစ်အင်အားစုများကို ဦးဆောင်ကာ နာဇီဂျာမနီကို ဆန့်ကျင်ခဲ့သည့် ပြင်သစ်စစ်တပ်အရာရှိနှင့် ခေါင်းဆောင် တစ်ဦးဖြစ်သည်။ ပြင်သစ်နိုင်ငံတွင် ဒီမိုကရေစီ ပြန်လည်ထူထောင်ရန် ပြင်သစ်သမ္မတနိုင်ငံ၏ ယာယီအစိုးရကို ၁၉၄၄ မှ ၁၉၄၆ အထိ ဥက္ကဋ္ဌအဖြစ် တာဝန်ယူခဲ့သည်။ ၁၉၅၈ ခုနှစ်တွင်သူသည် အငြိမ်းစားယူရာမှ ထွက်ကာ ဝန်ကြီးများကောင်စီ၏ဥက္ကဋ္ဌ(ပြင်သစ်ဝန်ကြီးချူပ်) ဖြစ်လာခဲ့သည်။ သူသည် ပြင်သစ်ဖွဲ့စည်းပုံအခြေခံဥပဒေကို ပြန်လည်ရေးဆွဲပြီး ဆန္ဒခံယူပွဲမှ အတည်ပြုပြီးနောက် ပြင်သစ်ပဉ္စမသမ္မတနိုင်ငံတော်ကို တည်ထောင်ခဲ့သည်။ သူသည် ထိုနှစ်နှောင်းပိုင်းတွင် ပြင်သစ်သမ္မတအဖြစ်ရွေးကောက် တင်မြှောက်ခြင်း ခံရသည်။ ထိုနေရာတွင် သူသည် ၁၉၆၅ တွင်ပြန်လည်ရွေးကောက်တင်မြှောက်ခံရပြီး ၁၉၆၉ခုနှစ်တွင် ရာထူးမှနုတ်ထွက်သည်အထိ တာဝန်ထမ်းဆောင်ခဲ့သည်။ သူသည်စစ်အေးခေတ်၏ အစောပိုင်းကာလများအတွင်း ပြင်သစ်နိုင်ငံ၏ထင်ရှားသောပုဂ္ဂိုလ် ဖြစ်သည်။ သူ၏မှတ်တမ်းသည် ပြင်သစ်နိုင်ငံရေးကို ဆက်လက် လွှမ်းမိုးနေသည်။